b'\n_START_ARTICLE_\nViadukas\n_START_PARAGRAPH_\nViadukas\xc2\xa0\xe2\x80\x93 transporto infrastrukt\xc5\xabros statinys, statomas skersai ar \xc4\xafstri\xc5\xbeai kelio, gatv\xc4\x97s arba gele\xc5\xbeinkelio. Viadukas taip pat gali kirsti sl\xc4\x97n\xc4\xaf ar daub\xc4\x85. Viadukai yra palyginti neilgi (da\xc5\xbeniausiai pakanka 1-3 tarpatrami\xc5\xb3 gatvei perdengti) ir neauk\xc5\xa1ti. Pagal tip\xc4\x85 viadukai gali b\xc5\xabti p\xc4\x97s\xc4\x8di\xc5\xb3j\xc5\xb3, automobili\xc5\xb3 transporto ir kt. Ilgesnis statinys vadinamas estakada.\n_START_SECTION_\nFunkcijos\n_START_PARAGRAPH_\nViadukai padeda spr\xc4\x99sti vien\xc4\x85 svarbiausi\xc5\xb3 mieste\xc2\xa0\xe2\x80\x93 transporto sp\xc5\xabs\xc4\x8di\xc5\xb3\xc2\xa0\xe2\x80\x93 problem\xc4\x85. Taip pat pagerinti susisiekim\xc4\x85, jo s\xc4\x85lygas gyventojams, (tolim\xc5\xb3j\xc5\xb3 reis\xc5\xb3 ir kt.) vairuotojams, padidinti gatvi\xc5\xb3 pralaidum\xc4\x85, miesto pakra\xc5\xa1\xc4\x8diu nukreipti (pvz., sunk\xc5\xb3j\xc4\xaf tranzitin\xc4\xaf) transport\xc4\x85 ir kt.\n_START_SECTION_\nLietuvoje\n_START_PARAGRAPH_\nLietuvoje viadukai statomi miestuose bei vir\xc5\xa1 keli\xc5\xb3. Pvz., magistral\xc4\x97s Via Baltica viadukas (projektuotas 2002\xe2\x80\x932004\xc2\xa0m.). \xc5\xa0iuo metu Vilniuje yra planuojami keli viadukai, turintys suma\xc5\xbeinti transporto sp\xc5\xabstis.'